เรื่องร้องเรียน: เลี้ยงหมาแมวสกปรกส่งกลิ่นเหม็นให้ข้าวนกพิราบ
การดำเนินการของเจ้าหน้าที่: เมื่อวันที่ 18 กรกฎาคม 2565 เวลา 11.00 น. เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางพลัด ได้ตรวจสอบข้อเท็จจริงแล้ว ขณะตรวจสอบพบบ้านเลขที่ 307 ชุมชนวัดดาวดึงษาราม ซอยสมเด็จพระปิ่นเกล้า 2 แขวงบางยี่ขัน เขตบางพลัด กรุงเทพมหานคร มีกลิ่นเหม็นจากกระบะทรายให้แมวที่เลี้ยงไว้ถ่ายสิ่งปฏิกูลจริงตามแจ้ง เจ้าหน้าที่จึงได้ออกหนังสือแนะนำตามแบบตรวจแนะนำของเจ้าพนักงาน (แบบ นส.1) ตามพระราชบัญญัติการสาธารณสุข พ.ศ.2535 และที่แก้ไขเพิ่มเติม (ฉบับที่ 3) พ.ศ. 2560 โดยให้หามาตรการในการป้องกันกลิ่นจากการเลี้ยงแมวมิให้รบกวนผู้พักอาศัยบริเวณใกล้เคียง ทั้งนี้ให้ดำเนินการภายใน 7 วัน นับแต่วันที่ได้รับหนังสือแนะนำฯฉบับนี้  และกรณีให้อาหารนกพิราบเจ้าหน้าที่ได้แจกประกาศสำนักงานเขตบางพลัด เรื่อง การป้องกันควบคุมเชื้อโรคที่มากับนกพิราบ และประชาสัมพันธ์ ให้ประชาชนและผู้ที่เกี่ยวข้อง ปฏิบัติให้ถูกต้องเพื่อเป็นการป้องกันและควบคุมโรคที่เกิดจากนกพิราบ ด้วยการ งดให้อาหารนกในที่สาธารณะ ศาสนสถานและที่เอกชน เพื่อปรับเปลี่ยนพฤติกรรมการหากินของนกมิให้เป็นแหล่งแพร่โรคมาสู่คน นอกจากนี้การให้อาหารนกในที่สาธารณะยังมีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 ต้องระวางโทษปรับไม่เกินสองพันบาท และยังเป็นกรณีก่อเหตุรำคาญตามพระราชบัญญัติการสาธารณสุข พ.ศ.2535 ต้องระวางโทษจำคุกไม่เกินสามเดือน หรือปรับไม่เกินสองหมื่น    ห้าพันบาท หรือทั้งจำทั้งปรับ
ความเห็นของผู้แจ้ง: บ้านเลขที่307 ชื่อบ้านน้าซิ้ม ชุมชนวัดดาวดึง ซ.วัดดาวอยู่ใกล้วัดดาวเลยพระเตือนหลายรอบแล้วไม่ฟัง
พื้นที่: แขวงบางยี่ขัน เขตบางพลัด กรุงเทพมหานคร